钦定古今图书集成/明伦汇编/宫闱典/第115卷 > 萧酬斡
## 钦定古今图书集成/明伦汇编/宫闱典/第115卷 > 萧酬斡

按《辽史》本传：“酬斡，字讹里，本国舅少父房之后。祖阿
剌，终采访使。父别里剌，以后父封赵王。酬斡貌雄伟，
性和易，年十四，尚越国公主，拜驸马都尉，为祗候郎
君班详稳。年十八，封兰陵郡王。时帝欲立皇孙为嗣，
恐无以解天下疑，出酬斡为国舅详稳皇后为惠妃，
迁于乾州。初，酬斡母入朝，擅取驿马，至是觉，夺其封”
号。复与妹鲁姐为巫蛊，伏诛。诏酬斡与公主离婚，籍
兴圣宫，流乌古敌烈部。天庆中，以妹复尊为太皇太
妃，召酬斡为南女直详稳，迁征东副统军。时广州、渤
海作乱，乃与驸马都尉萧韩家奴袭其不备，平之，复
败敌将侯概于川州。是岁，东京叛，遇敌来击，师溃，独
酬斡率麾下数人力战，殁于阵。追赠龙虎卫上将军。